Downloaded from YTS.MX
Official YIFY movies site: YTS.MX
Και τώρα, ζωντανά από το θέατρο Εντ Σάλιβαν στη Νέα Υόρκη…
Νικητής του American Idol είναι…
Ένα αμάξι για σένα!
Ο άνθρωπος που, για πολλούς, είναι ο ορισμός της τηλεόρασης.
ΟΤΑΝ ΓΡΑΦΟΝΤΑΝ ΟΙ ΚΑΝΟΝΕΣ ΤΗΣ ΤΗΛΕΟΡΑΣΗΣ
Αν δεν υπήρχε ο Εντ Σάλιβαν, η Αμερική θα έπρεπε να τον εφεύρει.
ΚΑΠΟΙΟΣ ΤΟΛΜΗΣΕ ΝΑ ΤΟΥΣ ΣΠΑΣΕΙ.
Ευχαριστώ, κυρίες και κύριοι. Ελπίζω να περάσετε καλά.
Καλωσορίστε τον, παρακαλώ.
Ο κύριος Εντ Σάλιβαν.
Ο Εντ Σάλιβαν!
Ο μόνος που μπορεί να μας εκπροσωπήσει είναι ο Εντ Σάλιβαν.
Ο σπουδαιότερος "αστεροδείκτης" στην ιστορία της τηλεόρασης.
Ο άντρας που έδειξε με το δάχτυλο τους μεγαλύτερους αστέρες.
Το Ed Sullivan Show, ένα από τα πιο φημισμένα σόου.
Κυρίες και κύριοι, ο Έλβις Πρίσλεϊ!
Πόσων χρονών ήσουν όταν είδες το θέατρο Εντ Σάλιβαν;
Εφτά χρονών. Με επηρέασε καθοριστικά.
Κυρίες και κύριοι, οι Beatles!
Όταν κάλεσε τους Beatles, ο κόσμος θυμάται πού ήταν,
τι συνέβαινε,
πού κάθονταν, τι έκαναν.
Εσύ τι σκεφτόσουν;
Υπάρχει κάτι αντίστοιχο τώρα;
Τον έβλεπα από παιδί.
Με συντρόφευε πάντα.
Το σόου του ήταν μια πολιτιστική επανάσταση.
Ναι!
Η τηλεόραση πρωτοεμφανίστηκε λίγο μετά από το ραδιόφωνο
και κληρονόμησε τα χειρότερα στοιχεία του.
ΣΕ ΣΗΜΕΙΑ, Η ΦΩΝΗ ΤΟΥ ΣΑΛΙΒΑΝ ΕΙΝΑΙ ΑΝΑΚΑΤΑΣΚΕΥΑΣΜΕΝΗ.
ΠΡΟΚΕΙΤΑΙ ΓΙΑ ΑΠΟΣΠΑΣΜΑΤΑ ΑΠΟ ΣΤΗΛΕΣ, ΑΡΘΡΑ ΚΙ ΕΠΙΣΤΟΛΕΣ
ΠΟΥ ΕΓΡΑΨΕ ΣΤΗ ΔΙΑΡΚΕΙΑ ΤΗΣ ΖΩΗΣ ΤΟΥ.
Όταν πρωτοεμφανίστηκε ο Εντ Σάλιβαν,
η τηλεόραση ήταν εντελώς διαφορετική.
Καταρχάς, η οθόνη ήταν τόση.
Ας έρθει ο επόμενος διαγωνιζόμενος.
Η εμφάνιση μαύρων καλλιτεχνών στην τηλεόραση ήταν κάτι ασυνήθιστο.
Υπήρχαν πιέσεις για αποκλεισμό των μαύρων.
Βλέπαμε κυρίως χαρακτήρες όπως ο Έιμος και ο Άντι.
ΙΔΡΥΤΗΣ ΤΗΣ MOTOWN RECORDS
Κωμικοί χαρακτήρες που είχαν βαφτεί μαύροι.
Τι στην ευχή κάνεις, Έιμος;
Κρατάω τη γραμμή για να μην πέσει.
Αλλά με τον Εντ, όλα άλλαξαν.
Το σόου μας ξεκινάει. Τζάκι Γουίλσον, για να σε ακούσουμε!
Θεωρείς ότι ασκείς επιρροή;
Ότι, δηλαδή, έχεις τη δύναμη
να επηρεάζεις τη στάση του αμερικανικού λαού;
Νιώθω ότι συνδράμω.
Όπως ένα άρθρο γνώμης σε μια εφημερίδα
επηρεάζει σαφώς τους ανθρώπους.
Σίγουρα, στην τηλεόραση μπορείς να κάνεις κάποια πράγματα.
Έτσι, σχετικά με το θέμα των μαύρων,
εμείς προβάλαμε πρώτοι μαύρους καλλιτέχνες.
Κυρίες και κύριοι, το σόου ξεκινά με τους φίλους μας.
Η ποικιλία των καλλιτεχνών και των ατόμων που έφερνε ο Εντ Σάλιβαν στο σόου…
ΧΑΡΙ ΜΠΕΛΑΦΟΝΤΕ
…αποτελούσε πρόκληση και διαφοροποιούνταν από οτιδήποτε άλλο είχαμε δει μέχρι τότε.
Και τώρα, ο Λούις Άρμστρονγκ ή αλλιώς Σάτσμο!
Η θέση του
στον καθορισμό των καλεσμένων του σόου ήταν μια πράξη θάρρους.
Το τρίο Γουίλ Μάστιν μαζί με τον Σάμι Ντέιβις Τζούνιορ.
Έβλεπα το Ed Sullivan Show ανελλιπώς.
Όλοι το έβλεπαν. Ήταν κάτι σαν εκδήλωση.
"Βράδυ Κυριακής. Τι κάνουμε;"
Όλη η οικογένεια μαζεύεται για να δει τον Εντ Σάλιβαν.
Ήταν σαν μια γιορτή στη γειτονιά.
Φαντάσου να είσαι δέκα χρονών,
να ζεις στη φτώχεια και να βλέπεις το Ed Sullivan Show
σε μια περίοδο όπου οι μαύροι δεν υπάρχουν στην τηλεόραση.
Και όταν έβλεπες για πρώτη φορά κάποιον που σου έμοιαζε,
αυτό αντιπροσώπευε, κυριολεκτικά, την αισιοδοξία και την ελπίδα.
-Κρατάς τα γάντια μου; -Μετά χαράς.
Ήταν πολύ πιθανό να έκλειναν τις τηλεοράσεις τους στον Νότο
αν εμφάνιζες έναν μαύρο αστέρα στο σαλόνι τους.
Ένα, δύο, τρία Χωριστά σχολεία!
Ο κόσμος στον Νότο ήταν εχθρικός απέναντι στους μαύρους.
Οι συνθήκες ίσως τους ωθούν να αντιδρούν δημόσια,
αλλά, όταν είναι μόνοι στο σπίτι τους,
θα κάνουν αυτό που θέλουν.
Εκείνη την εποχή, η χώρα ήταν διχασμένη.
ΜΟΝΟ ΓΙΑ ΛΕΥΚΟΥΣ
ΜΟΝΤΓΚΟΜΕΡΙ
Πήρα το λεωφορείο για να πάω σπίτι και, αφού κάθισα σε μια θέση,
ο οδηγός απαίτησε να παραχωρήσω τη θέση σε έναν λευκό.
Ένιωθα ότι δεν μου συμπεριφέρονταν σαν να είμαι άνθρωπος.
Αρνήθηκα.
Η φυλετική κατάσταση ήταν κραυγαλέα. Απροκάλυπτη.
Όλοι ήξεραν τις απόψεις όλων.
Όταν εμφανίστηκε ο Εντ Σάλιβαν, φαινόταν πως ήταν ατρόμητος.
Φαινόταν ότι δεν τον ένοιαζε η γνώμη των άλλων.
ΚΥΡΙΑΚΗ 22 ΝΟΕΜΒΡΙΟΥ 1955
Κυρίες και κύριοι, όπως όλοι ξέρουν,
όποτε κάποια μουσική τάση γίνεται δημοφιλής,
το μέρος που την ανακαλύπτει πρώτο είναι το Χάρλεμ.
Τις προάλλες, είδα κόσμο να συνωστίζεται στους δρόμους έξω από το θέατρο Απόλο.
Προσπαθούσαν να μπουν για να δουν το "Rhythm & Blues" του Δρα Τζάιβ.
Σας παρουσιάζω τον Δρα Τζάιβ, τον νεαρό ραδιοφωνικό παραγωγό από το WWRL.
Ευχαριστώ.
Ευχαριστώ, κυρίες και κύριοι. Έχουμε πολλά υπέροχα αστέρια μαζί μας.
Ξεκινάμε με έναν υπέροχο τραγουδιστή της φολκ-μπλουζ, τον Μπο Ντίντλεϊ.
Θυμάμαι ένα μουσικό ριφ από όταν ήμουν μικρός.
Είναι του Μπο Ντίντλεϊ. Αυτός το εφηύρε.
Έχει στοιχεία από αφρικανικά θρησκευτικά τραγούδια.
ΜΠΟ ΝΤΙΝΤΛΕΪ
Φώναξα τους υπόλοιπους. Τον Τζερόμ και τα παιδιά με τις μαράκες.
Στα παρασκήνια, κάποιος είπε "Μην κουνιέσαι".
Είπα "Ρε φίλε, δεν είμαι χθεσινός.
Μπορώ να το μετριάσω, αλλά δεν θα στέκομαι σαν άγαλμα".
Το κανάλι έλεγε
"Δεν μπορούμε να το κάνουμε αυτό. Ο Νότος δεν θα το δεχτεί".
Αλλά ο Εντ τέντωσε τα όρια ώσπου να τα ξεχειλώσει.
Από την τελευταία μας εμφάνιση, πολλοί από εσάς μας ρωτήσατε
από πότε άρχισαν να ανοίγουν οι πόρτες για εμάς.
Από αυτήν τη σκηνή άρχισαν όλα. Θα σας πούμε γι' αυτό.
Να πάρουμε από την αρχή τη ζωή του Εντ Σάλιβαν;
Η ζωή μου παραήταν συγκλονιστική για ένα επαρχιωτόπουλο.
Δεν είμαι διόλου ιδιαίτερος. Είμαι απλώς ιδιαίτερα τυχερός.
Τόνι, για όσους δεν σε ξέρουν, πόσο είσαι;
Είμαι 11 χρονών.
-Είσαι από την Καλιφόρνια; -Ναι.
Επιτέλους πήρες όσα γλυκά ονειρευόσουν;
Ναι.
Θα μας πεις άλλο ένα τραγούδι, τότε;
Τι θα μας πεις;
-Το "Swing Low, Sweet Chariot". -Θέλετε να το ακούσετε;
Πήγαινε στο μικρόφωνο εκεί πέρα.
ΧΑΡΛΕΜ, ΝΕΑ ΥΟΡΚΗ 28 ΣΕΠΤΕΜΒΡΙΟΥ 1901
Γεννήθηκα στο Χάρλεμ, που τότε ήταν μια περιοχή για Ιρλανδούς και Εβραίους.
Η μαμά μου έκανε δίδυμα,
αλλά ο αδερφός μου ο Νταν πέθανε όταν ήταν δύο ετών.
Ήμασταν φτωχή οικογένεια,
αλλά ήμασταν περήφανοι και αυτάρκεις.
Από όταν θυμάμαι τον εαυτό μου,
πάντα ήθελα να γράφω.
Είχε ενδιαφέρον το ότι ο Εντ έκανε το ξεκίνημά του ως αρθρογράφος.
Ως δημοσιογράφος, για την ακρίβεια.
Και κατέληξε να έχει μια πολύ ισχυρή στήλη.
Και δούλευα ως αθλητικός συντάκτης.
Οι αθλητικογράφοι έχουν οξεία κριτική ματιά και παρατηρητικότητα.
Ξέρουν τι κάνει έναν παίκτη να ξεχωρίζει.
Ο αθλητισμός σε ακολουθεί πάντα ως η πρώτη σου αγάπη.
Όταν παίζαμε μπέιζμπολ στο λύκειο Πορτ Τσέστερ,
υπήρχαν μαύροι στο πρωτάθλημα,
και κάποιοι έλεγαν ότι δεν ήθελαν να παίξουν εναντίον ενός μαύρου.
Τους απεχθανόμουν, γιατί κι οι Ιρλανδοί τα είχαν περάσει αυτά
όταν είχαν έρθει εδώ.
Τους θεωρούσαν τεμπέληδες, ανόητους, μέθυσους.
Οι γονείς μου ήξεραν ότι δεν ίσχυαν όλα αυτά.
Ήταν πολύ…
Όχι ανοιχτόμυαλοι. Απλώς, ήταν λογικοί.
Η άρνησή μου να συμβιβαστώ με ανθρώπους που απεχθάνομαι
προέρχεται από τον μπαμπά μου.
Μου έμαθε να σέβομαι τα δικαιώματα του ασθενέστερου.
Ήταν ο πιο θαρραλέος άνθρωπος που ήξερα.
Όταν ο Εντ έγραφε για μη λευκούς, είχε μια πιο φιλική προσέγγιση
και νομίζω ότι μετρίαζε την τάση,
την πολιτική τάση του έθνους.
Αλλά το ήξερα πολύ καλά
ότι έπρεπε να είχε δεχτεί πολλή επίκριση,
γιατί, στην Αμερική και στον κόσμο γενικά, επικρατούσε τεράστια αναταραχή
στα φυλετικά θέματα.
Κυρίες και κύριοι, το νέο αστέρι από την Ογκάστα της Τζόρτζια,
ο Τζέιμς Μπράουν! Ας έρθει!
ΜΠΡΟΝΞ, ΝΕΑ ΥΟΡΚΗ 17 ΟΚΤΩΒΡΙΟΥ 1929
Διασχίζει σχεδόν όλο το γήπεδο κρατώντας την μπάλα για να σκοράρει.
Ήμουν αθλητικός συντάκτης στη New York Evening Graphic.
Το Πανεπιστήμιο της ΝΥ θα έπαιζε στη ΝΥ εναντίον του Πανεπιστημίου της Τζόρτζια.
Με φρίκη, διάβασα ότι το Πανεπιστήμιο της ΝΥ
δέχτηκε να μην αφήσει έναν μαύρο παίκτη της να παίξει.
ΜΑΥΡΟΣ ΧΑΦ ΜΠΑΚ ΣΤΟΝ ΠΑΓΚΟ
Ένιωσα ότι αυτό το θέμα ήταν σημαντικό κι έπρεπε να συζητηθεί δημόσια.
Τι επαίσχυντη κατάσταση είναι αυτή;
Ο Μάγερς διακινδυνεύει για ένα ίδρυμα που δέχεται να τον βάλει στον πάγκο,
γιατί το Πανεπιστήμιο της Τζόρτζια
ζητά να μπει διαχωριστική γραμμή βάσει χρώματος.
Αν ένα πανεπιστήμιο της ΝΥ επιτρέπει να χαραχτεί μια γραμμή Μέισον-Ντίξον
μέσα στην ίδια του την έδρα,
τότε αυτό το πανεπιστήμιο θα πρέπει να διαλύσει την ομάδα του διά παντός.
Είχα την τύχη να μου έρθουν πολλές ευκαιρίες.
Για παράδειγμα, είχα τη σχεδόν αδιανόητη τύχη,
εγώ, ένας αρθρογράφος, να προσγειωθώ στη σόου μπίζνες.
Η εφημερίδα μού έδωσε μια στήλη για το Μπρόντγουεϊ,
παρόλο που ήμουν άσχετος από θέατρο.
Παρακαλώ; Να μιλήσω μαζί τους;
Δεν την ήθελα τη δουλειά, μα είτε θα τη δεχόμουν είτε θα απολυόμουν.
Γεια σας. Να σας συστηθώ. Εντ Σάλιβαν. Αρθρογραφώ για το Μπρόντγουεϊ.
Είμαι αρθρογράφος, όχι ηθοποιός.
Θα το διαπιστώσετε.
Σας παρουσιάζω έναν αγαπημένο μου φίλο.
Αρθρογράφος της Daily News που έδωσε ζωή στο Μπρόντγουεϊ
μέσα από τα εξαιρετικά κείμενά του.
Ο κύριος Μπρόντγουεϊ με το όνομα. Ο Εντ Σάλιβαν της Daily News!
Κυρίες και κύριοι, η News παρουσιάζει τον δεύτερο ετήσιο χορό Harvest Moon.
Ας παίξουν τα όργανα, Ντικ Χίμπερ!
Να το ξαναπώ;
Το σόου ξεκινά με τους Ike & Tina Turner Revue.
Είναι υπέροχοι. Ας τους δούμε.
Το Harvest Moon ήταν ένα μεγάλο γεγονός της βοντβίλ σκηνής της ΝΥ.
Διάλεξα καλλιτέχνες και ήμουν παρουσιαστής
σε εκδήλωση στο Μάντισον Σκουέρ Γκάρντεν.
Άρχισα να χτίζω τη σκηνική μου παρουσία και την εμπιστοσύνη στην κρίση μου.
Το ζευγάρι με το νούμερο 9 νικά,
και το βραβείο του απονέμεται από τον Εντ Σάλιβαν.
Και όλα οδήγησαν στην πιο σημαντική μέρα της ζωής μου,
στις 3 Σεπτεμβρίου 1947,
όταν, για 12η συνεχή χρονιά, ήμουν παρουσιαστής σε εκδηλώσεις.
Η τηλεόραση ήταν κάτι νέο,
και δεν ήξερα ότι το CBS θα μετέδιδε τηλεοπτικά την εκδήλωση.
Τον χορό Harvest Moon στο Μπρόντγουεϊ.
Ούτε ήξερα ότι το επιτελείο του CBS έψαχνε έναν χαλαρό, απλό τύπο
για να παρουσιάσει ένα κυριακάτικο βαριετέ σόου.
Μετά από αυτήν τη μετάδοση,
το CBS αποφάσισε ότι ήμουν το κατάλληλο άτομο γι' αυτό.
ΚΥΡΙΑΚΗ 20 ΙΟΥΝΙΟΥ 1948
Κυρίες και κύριοι, καλώς ήρθατε.
Η Emerson Radio & Television παρουσιάζει το Toast of the Town
με παρουσιαστή τον Εντ Σάλιβαν!
Καλησπέρα σας.
Όπως ξέρετε, σε αυτό το Toast of the Town για την Emerson…
Όταν πρωτοβγήκα στην τηλεόραση με το Toast of the Town,
οι ειδικοί μάς έλεγαν να κοιτάμε την κάμερα.
Αυτό δεν επηρέασε τους ηθοποιούς,
αλλά εγώ, όταν κοίταξα τα σιδερένια τέρατα,
έγινα άχαρος σαν αγγούρι.
Θα τα ξαναπούμε την επόμενη Κυριακή
την ίδια ώρα από το κανάλι του CBS,
σε ένα ακόμα σόου γεμάτο με αστέρες, σε παραγωγή της Emerson…
Οι τηλεκριτικοί ζήτησαν από το CBS να με διώξει.
"Γιατί είναι ο Εντ Σάλιβαν στην τηλεόραση;"
"Μπροστά στην κάμερα, ο Εντ μοιάζει με Ινδιάνο σε μαγαζί πούρων
και με λίθινο άγαλμα από το Νησί του Πάσχα".
"Χαμογελά λες και έχει γλείψει ένα λεμόνι".
Αυτό το σακάκι φορούσε ο Σάλιβαν στο τηλεοπτικό του ντεμπούτο.
Και, με τη βοήθεια αυτού εδώ, στεκόταν όρθιος.
Με ξετίναξαν.
Αφήστε με ήσυχο!
Όταν είδα το σόου, διαπίστωσα ότι είχαν δίκιο.
Με αποκάλεσαν "το καλύτερο πέτρινο βλέμμα του 1949".
Η κακοποίηση ήταν τόσο σκληρή,
που η κόρη μου σταμάτησε να διαβάζει εφημερίδες.
Έλεγαν ότι είχα μια ατσάλινη πλάκα στο κεφάλι.
Λάμβανα εκατοντάδες γράμματα όπου μου έδιναν συγχαρητήρια
για το θάρρος μου να συνεχίζω παρά την αναπηρία μου.
Πώς επιβιώνεις;
Αρχικά, έχοντας φαντασία, υποθέτω. Και ανθεκτικότητα;
Σίγουρα. Και το ότι αυτοί που με βλέπουν,
οι οικογένειες όλα αυτά τα χρόνια, με αποδέχονται όπως είμαι.
Ξέρουν ότι δεν είμαι καλλιτέχνης, και ότι κάνουμε μεγάλη προσπάθεια
να βρούμε ταλέντα.
Καλώς ήρθατε στο σόου μας. Απόψε θα…
Δεν ήμουν εγώ το θέαμα.
Εγώ έψαχνα τους καλύτερους καλλιτέχνες για το σόου.
Λίγο πριν τον πόλεμο, δεν υπήρχε δουλειά για τους καλλιτέχνες του Χάρλεμ.
Υπέστησαν σοβαρό πλήγμα λόγω της παρακμής του βοντβίλ.
Κάθε μέρα και κάθε νύχτα,
πηγαίναμε στα θέατρα και στα κλαμπ για να δούμε καλλιτέχνες.
Κανένα ζευγάρι πόδια δεν μας εντυπωσίασε ποτέ
όσο αυτό του Μπιλ Ρόμπινσον του Μποτζάνγκλς.
Με λένε Γουίλιαμ Ρόμπινσον, οπότε, λόγω του ονόματος,
τον γνώριζα από τότε που ήμουν τριών ετών.
Έκανε ταινίες με τη Σίρλεϊ Τεμπλ. Ήταν σπουδαίος.
Ο Μποτζάνγκλς. Του έγραψαν τραγούδι.
Ο Σάμι Ντέιβις είχε μεγάλη επιτυχία. Ναι.
Μοιάζει με το Χόλιγουντ, μα είσαι στο Χάρλεμ.
Ένας μαύρος που έπαιζε σε ταινίες, χωρίς υπερβολή στις κινήσεις και τα λόγια.
Δεν τα έκανε αυτά.
Απλώς, χόρευε.
Για 20 χρόνια, ήμασταν καλοί φίλοι.
Ήταν ο πρώτος καλλιτέχνης που δέχτηκε να έρθει στο σόου μου,
κι αυτό άνοιξε τον δρόμο για πολλά αστέρια της βοντβίλ σκηνής.
…τον μεγαλειότατο του Χάι-Ντι-Χο, Καμπ Κάλογουεϊ, να έρθει εδώ!
Κυρίες και κύριοι, ο Καμπ Κάλογουεϊ!
Το βοντβίλ αποτελούσε μεγάλο κομμάτι του σόου.
Ο Εντ συμπαθούσε αυτόν τον κόσμο.
Η Περλ Μπέιλι!
Οι καλλιτέχνες του βοντβίλ είναι ό,τι πιο ενδιαφέρον στη σκηνή.
Τότε υπήρχαν τα βαριετέ σόου.
Υπήρχε ένας κωμικός, μια μπάντα ή μια ομάδα τραγουδιστών.
Ο Πεγκ Λεγκ Μπέιτς, χορευτής με κλακέτες.
Έτσι, ο Εντ Σάλιβαν είναι ο παππούς
όλων των ζωντανών τηλεοπτικών εκπομπών με ταλέντα.
Ήταν το πρώτο βαρύ πυροβολικό.
Η τηλεόραση θα δώσει ώθηση στα αστέρια του βοντβίλ.
Είναι σαν να φτιάχτηκε γι' αυτά.
Αυτό το απέδειξαν στο σόου μου οι Καμπ Κάλογουεϊ, Έλα Φιτζέραλντ,
Λούις Άρμστρονγκ, Χέιζελ Σκοτ, Ink Spots και Λίνα Χορν.
Αυτοί οι σπουδαίοι καλλιτέχνες γίνονται πιο σπουδαίοι στην τηλεόραση,
γιατί, σε αντίθεση με το θέατρο,
όλοι κάθονται στην πρώτη σειρά.
Κι άλλο!
Δεν έπαιρναν πολλά λεφτά.
Αλλά όταν χρειαζόμουν βοήθεια,
οι μαύροι αστέρες ήταν πιστοί και υποστηρικτικοί.
Προσωπικά, ξέρω ότι, χωρίς αυτούς,
οι πρώτες μέρες της τηλεόρασης θα ήταν εφιαλτικές.
Ο Εντ Σάλιβαν έχει μια ακόρεστη περιέργεια για τους ανθρώπους.
Για ανθρώπους κάθε είδους.
Οι Σάλιβαν ζουν στο ξενοδοχείο Delmonico στη Νέα Υόρκη εδώ και δέκα χρόνια.
Για την ακρίβεια,
από όταν παντρεύτηκαν πριν από 24 χρόνια, πάντα ζούσαν σε ένα ξενοδοχείο.
Όταν μένεις σε ξενοδοχείο, δεν έχεις χώρο για πολλά πράγματα.
Αυτά που κρατάς είναι πολύτιμα για σένα.
Έχουμε πολλές φωτογραφίες της κόρης μας.
Εντ, κάπου έχεις ένα ζευγάρι παπούτσια.
Ναι. Εδώ είναι. Χαίρομαι που μου τα θύμισες.
Ανήκουν σε έναν πολύ καλό χορευτή και σπουδαίο Αμερικανό.
Ήταν τα παπούτσια του Μπιλ Ρόμπινσον.
Τα τελευταία που φόρεσε. Έχουν ελαφριές σόλες.
Ο Μπιλ πάντα έλεγε ότι τον διευκόλυναν στον χορό.
Έχω την πεποίθηση
ότι, αν ο Ρόμπινσον δεν είχε αναλωθεί τόσο σε φιλανθρωπικές εκδηλώσεις,
θα ήταν ακόμα ζωντανός, δεν θα πέθαινε από έμφραγμα.
Μα ο Μπιλ συνέχιζε μέχρι το τέλος.
Όταν κανονίζαμε την κηδεία του,
όλοι σκεφτήκαμε
ότι, παρόλο που ο Μπιλ πέθανε αδέκαρος, όπως κι άλλοι καλλιτέχνες,
η κηδεία του πρέπει να είναι αντίστοιχη του εκτοπίσματός του
ως σπουδαίου Αμερικανού.
ΧΑΡΛΕΜ, ΝΕΑ ΥΟΡΚΗ 28 ΝΟΕΜΒΡΙΟΥ 1949
Επετράπη σε όλους τους μαθητές του Χάρλεμ να σχολάσουν νωρίτερα.
Έτσι, όταν η νεκρική πομπή ξεκίνησε από την εκκλησία του Χάρλεμ,
δεκάδες χιλιάδες μαύροι νεαροί παρατάσσονταν στο πεζοδρόμιο.
Και αυτό συνεχίστηκε και πέρα από τα όρια του Χάρλεμ.
Νοιαζόταν.
Και ήθελε να δώσει στο κοινό του να καταλάβει
ότι πολλά ταλέντα χρειάζονταν προβολή.
ΝΤΙΟΝ ΓΟΥΟΡΓΟΥΙΚ
Η Ντιόν Γουόργουικ.
Ήταν πρόθυμος να την παρέχει ώστε να κάνουμε αυτό που ο κόσμος ήθελε,
δηλαδή να τον διασκεδάζουμε
και να του δίνουμε κάτι που δεν θα έβρισκε πουθενά αλλού.
Και τώρα η φανταστική Γκλάντις Νάιτ με τους Pips.
ΑΤΛΑΝΤΑ, ΤΖΟΡΤΖΙΑ 8 ΙΑΝΟΥΑΡΙΟΥ 1952
Εκλεκτός καλεσμένος μας για απόψε,
ο αξιότιμος Χέρμαν Τάλματζ, κυβερνήτης της Τζόρτζια.
Ξέρω ότι τα τοπικά έθιμα και οι παραδόσεις είναι εναντίον της φυλετικής ανάμειξης.
Πώς θα λυθεί αυτό το θέμα στο μέλλον;
Σκοπεύουμε να διατηρήσουμε τον διαχωρισμό όπως και να έχει.
Μου είπαν ότι ήταν ανόητο το να καλώ μαύρους καλλιτέχνες.
Ότι, αν τους καλώ, οι Νότιοι θα προσβάλλονταν
και ότι θα κοβόταν το σόου, και είπα ότι δεν το πίστευα.
Ο Έισα Κάρτερ από την Αλαμπάμα οργάνωσε το μποϊκοτάζ.
Θεωρούμε ότι είναι μια συνωμοσία
για την υπονόμευση του ηθικού προτύπου της αγγλοσαξονικής φυλής
και της εξίσωσής της με τους μαύρους.
Λαμβάνουμε γράμματα από νότιους, που μας ζητάνε να τους ξανακαλέσουμε.
Ότι τους άρεσε πολύ ο τάδε και ο δείνα.
Και αυτό βασίζεται στο ταλέντο του καλλιτέχνη.
Οι λευκοί στον Νότο θέλουν να μείνει όπως είναι.
Πολύς κόσμος που δεν το γνωρίζει αυτό
δεν καταλαβαίνει πόσο βαθιά ριζωμένο είναι.
Συστήσαμε μια επιτροπή 20 ατόμων
για να απαλλαχτούμε από αυτό το χυδαίο, ζωώδες ροκ εντ ρολ μποπ των αράπηδων.
Αντιλαμβάνεστε τον φόβο της αγνής, κατάλευκης κόρη σας
για έναν αφάνα, βρομερό, πιθηκομούτσουνο αράπη…
-Δέχεστε κάτι τέτοιο; -Όχι!
-Θα κάνετε κάτι γι' αυτό; -Ναι!
Βγήκε από μέσα σας ο ευέξαπτος Ιρλανδός;
Δυστυχώς, δεν μπόρεσα να συγκρατηθώ.
Οι δηλώσεις ότι πρέπει να αποκλειστούν οι μαύροι καλλιτέχνες από τηλεοπτικά σόου
όπου εμφανίζονται και λευκοί καλλιτέχνες είναι ανόητες και βάρβαρες.
Δεν θα δώσω χρήματα για να αγοράσω προϊόντα
από οποιονδήποτε που συμβάλλει στην ένταξη,
την υποβάθμιση και την μπασταρδοποίηση της λευκής φυλής.
Μόλις γύρισα στην πόλη.
Η τηλεόραση στη χώρα μας είναι στην υπηρεσία των διαφημιστών.
Πρέπει να τους προσφέρει ό,τι ζητάνε.
ΟΙ ΧΟΡΗΓΟΙ ΤΟΥ ΘΕΛΟΥΝ ΝΑ ΠΟΥΛΑΝΕ ΑΜΑΞΙΑ ΣΕ ΜΑΥΡΟΥΣ
Θα σας ξαφνιάσουν οι απαγορεύσεις τους.
Όταν είχα μαύρο καλεσμένο, οι λογοκριτές με προειδοποιούσαν να μην πλησιάζω πολύ.
Ένας καλός φίλος όλων μας βρίσκεται στο κοινό.
Ο Τζο Λούις, παγκόσμιος πρωταθλητής βαρέων βαρών. Έλα εδώ.
Μου είπαν να μη σφίξω το χέρι του Τζο Λούις.
Δεν θα πάρεις άλλα λεφτά από μένα, μεγάλε.
Τζο, χάρηκα πολύ που σε είδα.
Δέχτηκα κριτική όταν αγκάλιασα την Έθελ Γουότερς.
-Ευχαριστώ. -Ευχαριστώ.
Αλλά σε κάθε εποχή, και ειδικά στην τωρινή…
Χαίρομαι που ξαναήρθες στο σόου.
…η δύναμη των απλών λέξεων έχει τεράστια σημασία
στην ιδεολογική διαμάχη.
Σας μιλάω ως γνήσιος Αμερικανός.
Βλέπω μαύρους σε δουλειές που ανήκουν σ' εμένα και σ' εσάς!
Αν επιτρέψουμε να συνεχιστεί, τι θα απογίνουμε οι γνήσιοι Αμερικανοί;
Ταραξίες κομμουνιστές που παριστάνουν τους ηγέτες για τα πολιτικά δικαιώματα
ελπίζουν να συγκεντρώσουν μαζική υποστήριξη για τα σχέδιά τους.
Πολλοί ξεγελάστηκαν και συνέβαλαν στη δημιουργία λαϊκής στήριξης
μιας συνωμοσίας που έκρυβε τον αληθινό στόχο της
για μια σοβιετική δημοκρατία μαύρων
πίσω από τα ανθρωπιστικά πανό για πολιτικά δικαιώματα και ειρήνη.
Είμαι σχεδόν πεπεισμένη ότι όλο αυτό ξεκίνησε
από ένα κομμουνιστικό μέτωπο.
Νομίζω ότι όλα ξεκίνησαν από το κομμουνιστικό μέτωπο.
Ο ρατσισμός που διαποτίζει την αμερικανική ζωή
έχει καταφέρει να μπει βαθιά στις ίνες…
ΧΑΡΙ ΜΠΕΛΑΦΟΝΤΕ
…της καρδιάς και του μυαλού πολλών.
Και είχε επηρεάσει τη ζωή μου σε τεράστιο βαθμό.
Έχω παιδιά. Κάνω μεγάλα όνειρα γι' αυτά.
Ο γιος μου είναι δέκα ετών,
και θα τον εξοπλίσω όσο καλύτερα μπορώ
ώστε να απαλλαγεί από κάθε πρωτόγονη, μεσαιωνική αντίληψη
σχετική με τον ψευτοπατριωτισμό, με τα όρια, με τη σημασία των σημαιών.
Η ανθρωπότητα είναι πιο σημαντική από αυτά τα πρωτόγονα σύμβολα.
Στο κοινό βρίσκονται οι φημισμένοι Μπλε Άγγελοι του Πολεμικού Ναυτικού.
Σηκώνεστε, παρακαλώ;
Μου είπε ο ατζέντης μου ότι ο Εντ Σάλιβαν με προσκάλεσε
για να πάω στο σόου.
Κυρίες και κύριοι, ο Χάρι Μπελαφόντε θα είναι εδώ την επόμενη βδομάδα.
Η πρώτη του τηλεοπτική εμφάνιση.
Ήμουν κατενθουσιασμένος, γιατί έτσι θα απογειωνόταν η καριέρα μου.
Ενώ προετοιμαζόμουν, μου τηλεφώνησαν
και είπαν "Το CBS μάς ενημέρωσε ότι δεν θα βγεις στον αέρα.
Είσαι στη μαύρη λίστα".
Δραστηριοποιείσαι στο κίνημα πολιτικών δικαιωμάτων.
Σωστά.
Πες μας για τον ρόλο σου…
Σε αυτό το μακαρθικό κλίμα, συνηθιζόταν να μην προβάλλουν
όσους εκπροσωπούσαμε τη φωνή της αριστερής πολιτικής.
Όταν το είπαν αυτό στον Σάλιβαν, εκνευρίστηκε πολύ.
Όταν εμφανίστηκε το όνομα του Χάρι Μπελαφόντε, έκανα έρευνα.
Έμαθα ότι ο Χάρι είναι καθολικός.
Πήρα τηλέφωνο τον ιερέα του.
Ως Αμερικανός, απεχθάνομαι τον κομμουνισμό.
Απεχθάνομαι κάθε "ισμό" που αντιτίθεται στον παλιό, καλό αμερικανισμό.
Ήθελε να μου μιλήσει προσωπικά και με κάλεσε στο ξενοδοχείο του.
Είπε "Μου είπαν ότι δεν μπορώ να σας καλέσω στο σόου
επειδή είστε φιλικά προσκείμενος στην κομμουνιστική ιδεολογία
και επειδή κάνετε ενέργειες που δεν είναι προς το συμφέρον της χώρας μας".
Και είπα "Κύριε Σάλιβαν,
όλα αυτά για τα οποία κατηγορούμαι
αληθεύουν.
Όμως, πείτε μου κάτι.
Όταν οι Ιρλανδοί πολεμούσαν με τους Βρετανούς,
η επαναστατική στάση θεωρούνταν ηρωική
από όλους τους Ιρλανδούς πολίτες του κόσμου.
Εξηγήστε μου ποια είναι η διαφορά όταν εμείς οι μαύροι
επίσης μαχόμαστε ενάντια στην ίδια καταπίεση.
Οι Ιρλανδοί επαναστάτες θεωρούνται ήρωες.
Οι μαύροι επαναστάτες είναι αντιπατριώτες".
Πιστεύαμε ότι αυτό δεν έχει να κάνει με την αφοσίωση στο έθνος,
αλλά με την αφοσίωση στην ανθρώπινη υπόσταση,
και η ανθρώπινη υπόστασή μας χτυπήθηκε βάναυσα.
Έφυγα από τη συνάντηση χωρίς να καταλήξουμε κάπου
και ήμουν πίσω στο γραφείο μία με δύο ώρες αργότερα.
Τότε έλαβα μια κλήση από τον ατζέντη μου και είπε
"Δεν ξέρω τι είπες στον Εντ Σάλιβαν, αλλά θα πας στο σόου".
Κυρίες και κύριοι, ήρθε η στιγμή που όλοι περιμέναμε.
Είναι εδώ ένας από τους πιο σπουδαίους καλλιτέχνες της χώρας μας και του κόσμου.
Ο Χάρι Μπελαφόντε! Ας έρθει!
Όταν ο Μπελαφόντε βγήκε στην τηλεόραση,
απεδείχθη ότι οι νότιοι θα τον καλωσόριζαν στα σπίτια τους τις Κυριακές.
Ο Χάρι Μπελαφόντε μπορεί να καταφέρει κάτι πολύ σημαντικό
για την αμερικανική δύναμη.
Ξαφνικά, εμάς που μας δαιμονοποιούσαν
και μας είχαν βάλει στη μαύρη λίστα,
μας είδαν μέσα από το πρίσμα μιας τηλεοπτικής κάμερας
σε ένα πρόγραμμα που θεωρούνταν "πολύ αμερικανικό",
γιατί ο Σάλιβαν ήταν ο ορισμός του Αμερικανού.
Έτσι, ο κόσμος άρχισε να βλέπει την ανθρώπινη πλευρά της εξίσωσης,
σε αντίθεση με την πολιτική πραγματικότητα των καιρών.
Έχουμε λάβει πολλά αιτήματα αφού ήρθες στο σόου.
Λένε "Θα βάλεις κάποια φορά τον Νατ Κινγκ Κόουλ να κάτσει στο πιάνο
και να μας παίξει ένα κομμάτι;"
Μετά χαράς.
-Θα το έκανες; -Ναι.
ΟΥΑΣΙΓΚΤΟΝ 1954
Το Ανώτατο Δικαστήριο των ΗΠΑ.
Στις 17 Μαΐου, το δικαστήριο αποφάσισε ομόφωνα
να γίνει παράνομος ο διαχωρισμός στα δημόσια σχολεία.
Ο μαύρος του Νότου αλλάζει πια.
Έχει μια νέα αίσθηση αξιοπρέπειας και πεπρωμένου.
Ο κυβερνήτης Ντέιβις και το νομοθετικό σώμα προσπάθησαν σκληρά
να αποτρέψουν την ένταξη.
Οι ομοϊδεάτες του πέταξαν πέτρες.
Η φυλετική κατάσταση ήταν δύσκολη, ειδικά στον Νότο,
αλλά όταν κάνεις μια δουλειά που αγαπάς ολοκληρωτικά,
ζεις το πιο τρελό σου όνειρο.
Είσαι νέος.
Είσαι αρκετά νέος ώστε να μη φοβάσαι.
Δεν σκέφτεσαι έτσι. Ενίοτε, η πραγματικότητα σε ξαφνιάζει.
ΝΤΡΟΥ, ΜΙΣΙΣΙΠΙ 28 ΑΥΓΟΥΣΤΟΥ 1955
Αυτός είναι ο λασπώδης ποταμός Ταλαχάτσι
όπου βρέθηκε ένα πτώμα με βαρίδια,
το οποίο φέρεται να είναι του νεαρού Έμετ Τιλ.
Δεν θα το ξεχάσω ποτέ.
Ήμουν 15 χρονών όταν είδαμε τι έκαναν στον Έμετ Τιλ.
ΟΤΙΣ ΓΟΥΙΛΙΑΜΣ ΙΔΡΥΤΗΣ ΤΩΝ TEMPTATIONS
Και δεν… Συγκινούμαι μ' αυτό.
Παίζαμε στην περιοχή όπου πυροβόλησαν τον Έμετ Τιλ.
Άλλαξαν το όνομα από εκεί που συνέβη.
Είπα ότι η αλλαγή του ονόματος δεν θα μας κάνει να ξεχάσουμε.
Έχουν συμβεί πολλά και διάφορα.
Μας έχουν πυροβολήσει στο πούλμαν ενώ περιοδεύαμε.
Μας πρόσβαλαν επειδή θέλαμε να φάμε.
Βλέπεις πόσο δυνατός και ανθεκτικός μπορείς να γίνεις.
Έπρεπε να το ξεπεράσεις. Να μη σταματήσεις.
Να μην τους αφήσεις να σε σταματήσουν. Τι να έκανες; Θα αγωνιζόσουν.
ΜΠΕΡΜΙΓΧΑΜ, ΑΛΑΜΠΑΜΑ 10 ΑΠΡΙΛΙΟΥ 1956
Ο ΚΙΝΓΚ ΚΟΟΥΛ ΔΕΧΕΤΑΙ ΕΠΙΘΕΣΗ ΣΕ ΣΥΝΑΥΛΙΑ
ΑΓΡΙΕΜΕΝΟ ΠΛΗΘΟΣ ΛΕΥΚΩΝ ΡΙΧΝΕΙ ΤΟΝ ΚΙΝΓΚ ΚΟΟΥΛ ΣΤΟ ΠΑΤΩΜΑ
Νατ, πού πας σήμερα;
Πάω στο Ράλεϊ.
Συνεχίζεις την περιοδεία στον Νότο;
Δεν είναι πλήρης περιοδεία.
Όπως και να έχει, μας μένουν 4 μέρες.
Λένε ότι ο λόγος που σου επιτέθηκαν
είναι τα εχθρικά αισθήματα για τη ροκ εντ ρολ
και τη λεγόμενη "μαύρη μουσική".
Τι πιστεύεις γι' αυτό;
Δεν φταίει το τραγούδι που έλεγα.
Και εκκλησιαστικό ύμνο να έλεγα, το ίδιο θα έκαναν.
Κατάλαβες τι εννοώ.
Περιμένεις να επαναληφθεί ό,τι έγινε στο Μπέρμιγχαμ;
Όχι βέβαια, δεν το περιμένω. Ούτε αυτό το περιμέναμε.
Αυτά τα όπλα βρέθηκαν στο αμάξι μετά την επίθεση στον Κόουλ;
-Ναι. -Έχουν σφαίρες;
-Είναι γεμάτα. -Γεμάτα.
-Οι δύο κατηγορήθηκαν για απόπειρα φόνου. -Ναι.
Ήμουν από παιδί στον χώρο του θεάματος, μα έμαθα αργότερα
γιατί κοιμόμασταν σε σταθμούς λεωφορείων και ρωτούσαμε την αστυνομία
σε ποια οικογένεια μαύρων θα μέναμε.
Θεωρείς ότι με την περιοδεία σου
συμβάλλεις στον σκοπό της ένταξης στον Νότο;
Ναι. Πολύς κόσμος με ρωτάει
γιατί παίζω σε μεικτό κοινό.
Ως μαύρος καλλιτέχνης, με το να έχεις μεικτό κοινό
βοηθάς να φέρεις κοντά τους ανθρώπους.
Δεν έχω δικαιοδοσία στον νόμο.
Φυσικά, δεν δέχομαι τον διαχωρισμό του κοινού.
Αλλά δεν μπορώ να βγω στη σκηνή σε οποιαδήποτε πολιτεία
και να πω "Απαιτώ την ένταξη".
Ο Κινγκ Κόουλ, που χειροκροτήθηκε για 15 λεπτά
από το πλήθος που είδε την επίθεση,
είναι μια καταπραϋντική επιρροή στην παρούσα ένταση.
Κάτι θα μπορεί να γίνει, αλλά πρέπει να αγωνιστούν όλοι.
Δύο σπουδαίοι καλλιτέχνες.
6 ΜΑΪΟΥ 1956
Ο Τόνι Μάρτιν και ο Νατ Κινγκ Κόουλ!
-Μάρτιν. -Κόουλ.
-Χαίρω πολύ. -Επίσης.
-Φανταστικά. -Υπέροχα.
Ωραία.
-Πάντα φοράς καπέλο όταν δουλεύεις; -Μερικές φορές.
-Ποιες φορές; -Όταν έχει ήλιο.
-Τι κάνεις όταν βρέχει; -Πάω εκεί που έχει ήλιο.
Ας βιαστούμε, καλύτερα.
Όπως είπα, δεν σταματάς.
Δεν σταματάμε ποτέ.
Το ξέρεις καλά.
Κύριε Κόουλ, χαίρομαι που συνεργαστήκαμε.
Παρομοίως, κύριε Μάρτιν.
Καλύτερα να φύγουμε από εδώ.
Ναι, πριν ξεθωριάσουν τα κοστούμια μας.
Ο άντρας που βρίσκεται πίσω από το μεγάλο σόου.
Ο Πάτρικ Γουάτσον μιλάει στον Εντ Σάλιβαν για το σόου, και είστε παρόντες.
Να κάτι που δεν έχει ο οποιοσδήποτε την ευκαιρία να δει.
Θα δείτε τον Εντ Σάλιβαν να χαμογελάει πραγματικά.
Βασικά, όλοι ξέρουν ότι κάνει τα πάντα
για να βγει το ιδανικό αποτέλεσμα.
Πάντα πίστευα ότι η επιτυχία είναι ένα μυστήριο.
Μια μείξη πραγμάτων που κάνεις εσύ και πραγμάτων που σου συμβαίνουν.
Το κοινό του σόου μου εβδομαδιαίως κυμαίνεται από 35 ως 50 εκατ. ανθρώπους.
Αν πρόσφερα εγώ κάτι στο σόου,
αυτό είναι η γνώση του τι αρέσει στον κόσμο.
Πιστεύω ότι αυτό είναι το μυστικό της επιτυχίας μου.
Τώρα, κυρίες και κύριοι…
28 ΟΚΤΩΒΡΙΟΥ 1956
…σας παρουσιάζω τον Έλβις Πρίσλεϊ!
Ο ΕΛΒΙΣ ΛΙΚΝΙΖΕΤΑΙ ΣΤΟ ΣΟΟΥ ΤΟΥ ΣΑΛΙΒΑΝ
Ο ΠΡΙΣΛΕΪ ΑΠΟΓΕΙΩΝΕΙ ΤΑ ΝΟΥΜΕΡΑ ΤΟΥ ΣΑΛΙΒΑΝ
ΜΕΓΑΛΑ ΚΑΝΑΛΙΑ ΑΝΤΑΓΩΝΙΖΟΝΤΑΙ
Ο ΕΝΤ ΣΑΛΙΒΑΝ ΤΗΣ ΤΗΛΕΟΡΑΣΗΣ
Είναι σημαντικό να σε συμπαθούν; Ανησυχείς μήπως κάποιος δεν σε συμπαθεί;
-Ναι, ενοχλούμαι. -Ναι;
Θέλω να με συμπαθούν,
και, όταν διαβάζω κάτι που είναι πολύ σκληρό,
ενοχλούμαι πάρα πολύ. Μάλλον είμαι πολύ ευαίσθητος.
Το σόου τελείωσε, και μην ξεχνάτε!
Φροντίστε να πάτε, για το καλό μου,
στους χορηγούς μας να τους πείτε πόσο σας άρεσε.
Καλό βράδυ. Ήσασταν καταπληκτικοί.
Η χειρότερη στιγμή της καριέρας σας;
Κάποιος είπε ότι ήταν όταν ακούσατε ότι κάποιος προσπάθησε
να πουλήσει το σόου σας σε έναν χορηγό, με ή χωρίς εσάς.
Το κανάλι το πρότεινε.
Ένα αίτημα για χορηγία, με ή χωρίς τον Εντ Σάλιβαν.
Ήταν ό,τι χειρότερο είχε συμβεί.
Εκείνο το βράδυ, όταν πήγα για ύπνο, βρήκα ένα σημείωμα από την Μπέτι,
που έλεγε "Σε νίκες, σε ήττες και σε ισοπαλίες, πάντα σ' αγαπώ".
Από όλα αυτά τα χρόνια, αυτή η φράση έκφραζε απόλυτα
την αφοσίωση και των τριών μας.
Και ήξερα ακριβώς τι εννοούσε.
Είναι δύσκολο να συνυπάρχετε μαζί του μετά από μια δύσκολη μέρα στη δουλειά;
Όχι, δεν το βρίσκω καθόλου δύσκολο,
και ξέρω πως, όταν παίζει γκολφ με τον Μπεν Χόγκαν,
είναι υπέροχη η συνύπαρξη μαζί του.
Μισώ την αρνητική κριτική.
Θυμώνω.
Ένα χειροκρότημα για τη Νίνα Σιμόν.
ΚΥΡΙΑΚΗ 11 ΣΕΠΤΕΜΒΡΙΟΥ 1960
Η Σίλβια μου έλεγε "Δακτυλογράφησέ το, βάλ' το σε έναν φάκελο
και μετά σκίσ' το".
Εγώ έκανα τα πάντα εκτός από το να το σκίσω.
Κάποτε έγραψα ένα γράμμα που έλεγε
"Αγαπητή κυρία Βαν Χορν, είσαι μια μέγαιρα.
Με εκτίμηση, Εντ Σάλιβαν".
Στην τηλεόραση, ήμουν ο εαυτός μου.
Είναι το μόνο που με έσωσε.
Αν προσπαθούσα να προσποιηθώ ότι χαμογελάω,
το κοινό θα με είχε διαολοστείλει.
Κάποιοι στη Lincoln-Mercury φοβούνταν να με στείλουν στον Νότο,
γιατί καλούσαμε σπουδαίους αστέρες που ήταν μαύροι
και ανησυχούσαν
για τις αντιδράσεις των αντιπροσωπειών.
Μάθαμε πολύ καλά νέα απόψε.
Αντιπρόσωποι σε όλη τη χώρα λένε ότι οι πωλήσεις των Lincoln του '57
πάνε πολύ καλύτερα από πέρσι.
Και πέρσι ήταν η καλύτερη χρονιά τους.
Σήμερα, είναι για γέλια.
Αποδείξαμε πόσο γελοίο ήταν αυτό.
Βαρέθηκα τις χειραψίες με αντιπροσώπους της Lincoln-Mercury,
να υπογράφω αυτόγραφα
και να λέω αηδιαστικά διαφημιστικά σλόγκαν.
Δεν δίνω δεκάρα για το πώς νιώθουν!
Θα έρθουν στο σόου, και, αν θες να φύγεις, φύγε.
Νομίζω ότι είναι πολύ σημαντικό που το σόου κρατά σταθερά μία άποψη,
τη δική μου.
ΣΤΑ ΜΑΧΑΙΡΙΑ
Ο ΣΑΛΙΒΑΝ ΞΕΣΠΑ
ΤΗΛΕΟΠΤΙΚΟΣ ΚΑΒΓΑΣ
Η LINCOLN ΘΑ ΑΠΟΣΥΡΘΕΙ ΑΠΟ ΤΟ "ED SULLIVAN SHOW"
Ο τρόπος με τον οποίο ο κος Σάλιβαν έμεινε αλώβητος
από τις όποιες αντιδράσεις σε αυτά που έκανε
ήταν η απόδειξη της παντοδυναμίας του.
Δεν μπορούσε να τον ρίξει κανείς. Ήταν πολύ δυνατός.
-Και με όλες μου τις δυνάμεις… -Και με όλες μου τις δυνάμεις…
…θα προστατεύω και θα υπερασπίζομαι το σύνταγμα των ΗΠΑ.
…θα προστατεύω…
Για πρώτη φορά στη ζωή μας,
παρευρέθηκα με την κα Σάλιβαν στην ορκωμοσία.
Ήταν πράγματι ένα συναρπαστικό αμερικανικό προνόμιο.
Όλοι όσοι είμαστε στον κόσμο του θεάματος πιστεύουμε ότι ο πρόεδρος Κένεντι
θα χρησιμοποιεί συνεχώς τους ανθρώπους του θεάματος
ως πηγές δημιουργικής σκέψης,
καθώς και ως πρεσβευτές καλής θέλησης στη χώρα μας και στον κόσμο.
Χρησιμοποίησες το σόου κατά καιρούς ως ένα μέσο πατριωτισμού.
Για να εκφραστούν πράγματα για τα οποία είσαι περήφανος.
Πρέπει να είσαι. Για τη χώρα σου.
Χαίρομαι που κέρδισε ο Τζακ Κένεντι.
Ήρθε η ώρα να αναλάβουν οι νεότεροι της χώρας
και να πάρουν τις αποφάσεις που απέτυχαν να πάρουν οι μεγαλύτεροι.
Καλησπέρα, συμπολίτες μου.
Σε πάρα πολλά μέρη της χώρας, διαπράττονται αδικίες σε μαύρους πολίτες,
και είναι απροστάτευτοι νομικά.
Υπάρχουν δυσκολίες σε σχέση με τις διακρίσεις
σε κάθε πόλη, σε κάθε πολιτεία της χώρας,
που δημιουργούν σε πολλές πόλεις ένα συνεχώς αυξανόμενο κύμα δυσαρέσκειας.
Μια μεγάλη αλλαγή πλησιάζει, και είναι καθήκον μας, υποχρέωσή μας,
να κάνουμε αυτήν την επανάσταση ειρηνική και εποικοδομητική για όλους.
Γι' αυτό, ζητώ από το Κογκρέσο να θεσπίσει νόμους
και να δώσει σε όλους τους Αμερικανούς το δικαίωμα να εξυπηρετούνται παντού
και να προστατεύσει το δικαίωμα ψήφου.
Όμως, το πρόβλημα δεν θα λυθεί μόνο μέσω των νόμων.
Πρέπει να λυθεί μέσα στο σπίτι κάθε Αμερικανού,
σε κάθε κοινότητα της χώρας μας.
Η τηλεόραση, για να έχει αξία,
πρέπει να προσφέρει κάτι παραπάνω από χορούς και τραγούδια.
Ελπίζω ότι οι άνθρωποι του θεάματος
θα ανταποκριθούν στην υποχρέωσή τους ως πολιτών.
Η σχέση μου με τον Εντ εξελίχθηκε σε πολύ καλή σχέση.
-Χάρι! -Γεια σου, Εντ.
Πού 'σαι, μικρέ; Νόμιζα ότι θα ήσουν στο γύρισμα.
-Εδώ γυρίζουμε. -Τι εννοείς;
-Στην πόλη. -Ο δήμαρχος σου έδωσε όλη την πόλη;
Ακριβώς.
Μου έδωσε την ευκαιρία να του μιλήσω
για δράσεις που θεωρούνταν επαναστατικές.
Τέλεια.
Είχε μια ανθρωπιστική πλευρά.
Στη σχέση μας. Το αξιοποίησα αυτό.
Θα συνεχίσει να σας διασκεδάζει ο Χάρι Μπελαφόντε
με τη Μίριαμ Μακέμπα και άλλους.
Κάποιοι δεν ήταν χαρούμενοι που μας κάλεσε στη σκηνή,
λόγω των πεποιθήσεών μου.
Τι έκανα με τη Μίριαμ Μακέμπα;
Εμφανίστηκε τραγουδώντας σε αφρικανική γλώσσα,
κάτι που δεν ξετρέλαινε το αμερικανικό κοινό.
Αλλά ο Εντ ήταν της άποψης
να το δοκιμάζαμε και να βλέπαμε πώς θα πήγαινε.
Άνοιγε πόρτες, ειδικά στους μαύρους καλλιτέχνες.
Άνοιξε την πόρτα του και κάλεσε καλλιτέχνες στο σόου του
για να εκφραστούν και να τους δει ο κόσμος.
Ένα υπέροχο χειροκρότημα για τη Μαχέλια Τζάκσον, παρακαλώ.
Είμαι ο Εντ Σάλιβαν.
Σήμερα καλούμαστε να δούμε μέσα στην καρδιά και την ψυχή μας
και να διώξουμε το μίσος και τον φόβο για τον διπλανό.
Ο αγώνας για την ελευθερία σήμερα είναι αγώνας για την αδελφοσύνη.
Η εχθρότητα και η μισαλλοδοξία,
το φυλετικό ή θρησκευτικό μίσος κι οι διακρίσεις
είναι πνευματικές πράξεις προδοσίας.
Όπου δεν υπάρχουν ένδικα μέσα,
η αποκατάσταση αναζητείται μέσα από τις διαδηλώσεις.
Μπορεί να είμαι φτωχός, αλλά είμαι κάποιος.
Σας καλούμε όλους να συμμετάσχετε στη μεγάλη εκστρατεία για την αδελφότητα.
Αδελφότητα σημαίνει μια ενωμένη Αμερική,
και μια ενωμένη Αμερική είναι ίσως η μόνη εναπομείνασα ελπίδα
για τον κόσμο μας.
-Είμαι! -Είμαι!
-Μαύρος! -Μαύρος!
-Όμορφος! -Όμορφος!
-Περήφανος! -Περήφανος!
-Είμαι! -Είμαι!
-Κάποιος! -Κάποιος!
ΟΥΑΣΙΓΚΤΟΝ 28 ΑΥΓΟΥΣΤΟΥ 1963
"Θεωρούμε αυτές τις αλήθειες αυτονόητες. Ότι όλοι οι άνθρωποι είναι ίσοι".
Κύριε Μπελαφόντε, ο κύριος Κινγκ είπε
ότι αυτή ήταν ίσως η σπουδαιότερη μέρα για την ελευθερία
στη σύγχρονη αμερικανική ιστορία.
Η παρουσία του κόσμου στην Ουάσιγκτον,
κατά τη γνώμη μου, ήταν η συσσώρευση
ενός αριθμού γενεών μαύρων Αμερικανών
που προσπαθούσαν να κάνουν έκκληση
στη συνείδηση της λευκής υπεροχής.
Και ο λόγος που αγωνίζομαι σκληρά
είναι γιατί πιστεύω στις δυνατότητες της χώρας.
Καλησπέρα, κυρίες και κύριοι. Ζητώ συγγνώμη για το λαχάνιασμα.
Πριν από 10 με 15 λεπτά,
έτσι όπως όλα δείχνουν, κάτι τραγικό συνέβη στο Ντάλας.
Σας μεταφέρω το εξής.
Εδώ Γουόλτερ Κρονκάιτ στην αίθουσα σύνταξης.
Έγινε μια απόπειρα κατά της ζωής του προέδρου Κένεντι.
Όπως φαντάζεστε, φτάνουν σ' εμάς πολλές ιστορίες
για την κατάσταση του προέδρου.
Η μία είναι ότι είναι νεκρός. Δεν έχει επιβεβαιωθεί.
Δεν έχουμε νεότερα. Περιμένουμε κάτι πιο επίσημο…
Ήταν ένα τεράστιο σοκ για μένα.
Δεν θα το φανταζόμουν ποτέ
ότι, τον 20ό αιώνα,
κάποιος θα μπορούσε να δολοφονήσει τον πρόεδρο των ΗΠΑ.
Αυτό ήταν αδύνατο.
Οπότε, ο θάνατός του με συγκλόνισε.
Μπορούμε να ρωτήσουμε και να αναρωτηθούμε
"Πού οδεύουμε;"
Για όλους εσάς που είστε λυπημένοι
λόγω της δολοφονίας του προέδρου,
είναι ανθρώπινο να ανησυχεί κανείς για μια επερχόμενη κρίση.
Αλλά μόνο απελπισία φέρνει ο κενός εφιάλτης
ότι δεν υπάρχει μέλλον.
Αυτή η περίοδος είναι γεμάτη ελπίδα.
Αν είμαστε αληθινά θρησκευόμενοι, δεν απελπιζόμαστε ποτέ.
Το 1964 ήρθε με έναν αναστεναγμό ανακούφισης,
γιατί έφυγε η χρονιά όπου σκοτώθηκε ο πρόεδρος Κένεντι
και θα έρθουν νέα ξεκινήματα.
Για πολλούς, οι ήχοι του '64
μπήκαν από το ένα αυτί και βγήκαν από το άλλο.
Αλλά ένας ήχος ήταν πάντα μαζί μας.
Αιωρούνταν πάνω από τους δρόμους της πόλης κι έμπαινε μέσα από τα παράθυρα τα βράδια,
μέχρι που ο αέρας διαποτίστηκε από αυτόν.
Οι περισσότεροι Αμερικανοί έμαθαν τη μελωδία που έπαιζε και ξαναέπαιζε…
τον Φεβρουάριο,
όταν πέρασε τα σύνορά μας στο Διεθνές Αεροδρόμιο Κένεντι.
ΚΥΡΙΑΚΗ 9 ΦΕΒΡΟΥΑΡΙΟΥ 1964
Χθες και σήμερα, το θέατρο είναι γεμάτο με δημοσιογράφους και φωτογράφους.
Είναι πρωτόγνωρος ο ενθουσιασμός που προκαλούν οι νέοι από το Λίβερπουλ.
Κυρίες και κύριοι, οι Beatles!
ΤΟ 75% ΤΟΥ ΚΟΙΝΟΥ ΤΗΣ ΝΕΑΣ ΥΟΡΚΗΣ ΕΙΔΕ ΤΟΥΣ BEATLES
ΟΙ BEATLES ΒΑΖΟΥΝ ΤΟΝ ΣΑΛΙΒΑΝ ΣΤΗΝ ΚΟΡΥΦΗ ΤΗΣ ΤΗΛΕΘΕΑΣΗΣ
Πήρε πολύ χρόνο στη χώρα να επανέλθει σε μια κανονικότητα.
Πήρε πολύ χρόνο.
Κανένας επικήδειος λόγος ή εγκώμιο
δεν θα μπορούσε να τιμήσει καλύτερα τη μνήμη του προέδρου Κένεντι…
2 ΙΟΥΛΙΟΥ 1964
…από την όσο το δυνατόν ταχύτερη ψήφιση του νόμου για τα πολιτικά δικαιώματα
για την οποία πάλεψε.
Βλέπω τα πράγματα που συνέβησαν σε φυλετικό επίπεδο
και σε κοινωνικό επίπεδο, η ψήφιση πολλών νόμων,
η κατοχύρωση της ισότητας
και οι κινήσεις για την άρση του διαχωρισμού
και πολλές δικαστικές διαμάχες,
και χρειάστηκαν πολλές πιεστικές αλλαγές για να φτάσουμε εδώ.
Και βλέπεις τι έγινε με όσους έκαναν το ίδιο πράγμα παντού στον κόσμο,
μέσω της μουσικής.
Η μουσική είναι ένα από τα καλύτερα γιατρικά
στη ζωή.
Η μουσική είναι παρηγοριά.
Είναι η διεθνής γλώσσα.
Καταρρίπτει τα εμπόδια.
Και η μουσική δύναμη που θα είχαμε
ήταν ένα από τα άπιαστα παιδικά όνειρά μου που έγινε πραγματικότητα.
ΝΤΙΤΡΟΪΤ, ΜΙΣΙΓΚΑΝ 1964
Ο πρόεδρος της Motown Record Corporation, ο κος Μπέρι Γκόρντι. Γεια.
Ιδρύσαμε τη Motown γιατί ο Μπέρι έκανε παραγωγή στους δίσκους μας,
τους έδινε σε άλλες εταιρείες, και κανείς δεν μας πλήρωνε.
Ήμασταν ψαρωμένοι στην αρχή. Ήταν δύσκολα. Όπως είναι πάντα.
Ακόμα κι όταν γίναμε όνομα.
Στο Ντιτρόιτ, όταν ξεκινήσαμε, υπήρχε το Γκρος Πόιντ,
το Μπλούμφιλντ Χιλς, το Ντίαρμπορν κι άλλα τέτοια μέρη,
όπου, αν ήσουν μαύρος, απαγορευόταν να είσαι σε εκείνη την περιοχή.
Επειδή είσαι μαύρος.
Αν σε έπιανε η αστυνομία, θα έπρεπε να δουλεύεις για κάποιον
και να τους έδινες κάτι που να το πιστοποιούσε αυτό.
Έτσι, στα εξώφυλλα των πρώτων δίσκων
δεν έβαζα πρόσωπα μαύρων.
Γιατί ήθελα το κοινό να μην κρίνει από το περιτύλιγμα.
Λαμβάναμε γράμματα από λευκά παιδιά της περιοχής.
"Ακούσαμε τη μουσική σας.
Ξετρελαθήκαμε.
Αν μάθουν οι γονείς μας ότι τα έχουμε, ίσως μας βάλουν να τα πετάξουμε".
Για τη Motown, το Ed Sullivan Show ήταν ό,τι το καλύτερο.
Έχεις εξαιρετικούς καλεσμένους.
Είχε στο σόου του όλα τα μεγάλα ονόματα.
Ήταν η αμερικανική κουλτούρα.
Η συμμετοχή της Motown σε όλο αυτό
θα ήταν ένα όνειρο που γίνεται πραγματικότητα.
ΚΥΡΙΑΚΗ 3 ΜΑΪΟΥ 1964
Εδώ πάνω στη σκηνή βρίσκεται το 13χρονο αστέρι από το Ντιτρόιτ,
ο Στίβι Γουόντερ.
Ο μικρός Στίβι Γουόντερ,
δεκατριών ετών,
ερμήνευσε το "Fingertips".
Το έβρισκα υπέροχο.
Αυτό το τυφλό μαύρο παιδί εμφανίστηκε στην εθνική τηλεόραση.
Η πρώτη μας σημαντική τηλεοπτική στιγμή.
Ας τον καλωσορίσουμε.
Ευχαριστώ, κύριε Σάλιβαν!
Θέλω να χτυπήσετε παλαμάκια,
να κοπανήσετε τα πόδια σας, να χοροπηδήξετε, να κάνετε ό,τι θέλετε.
Ήταν εκεί πάνω, έπαιζε φυσαρμόνικα, τραγουδούσε ζωντανά στους Αμερικανούς,
με λευκό κόσμο στο κοινό αποκάτω ο οποίος χτυπούσε παλαμάκια.
Ο μικρός μου. Ήταν υπέροχο.
-Εμπρός! Φωνάξτε όλοι "Ναι!" -Ναι!
-Φωνάξτε "Ναι!" -Ναι!
-Ναι!
Ναι!
Ο κόσμος πήγαινε όπου υπήρχαν ευκαιρίες.
Και στο σόου του Εντ Σάλιβαν υπήρχαν.
Γι' αυτό ήταν πολύ σημαντικό το ότι του αρέσαμε.
Εφόσον χρησιμοποιείς ένα δημόσιο μέσο,
το λιγότερο που μπορείς να κάνεις σε αντάλλαγμα γι' αυτό το προνόμιο
είναι να προσπαθήσεις να φέρεις τους ανθρώπους πιο κοντά.
Αυτό το πρόγραμμα του CBS είναι έγχρωμο!
Και τώρα, ο Εντ Σάλιβαν!
Ο Εντ Σάλιβαν συμπεριφέρθηκε στους καλλιτέχνες της Motown με σεβασμό,
αλλά υπήρχε κάτι ξεχωριστό ανάμεσα σ' αυτόν και τις Supremes.
Πριν από τις Supremes και τον ήχο της Motown,
η μουσική μας λεγόταν "μουσική των μαύρων".
Δεν παιζόταν στο ραδιόφωνο.
Ξέρω ότι όλη η Αμερική και ο Καναδάς μάς ακούνε.
Και τα καταφέραμε.
Η Motown κατάφερε να ακουστεί η μουσική μας.
Ένα θερμό καλωσόρισμα για τις Supremes.
Την έβλεπα για πρώτη φορά.
Ήταν λαμπερή και όμορφη. Ήταν καθοριστικό για τη ζωή μου.
Ο Εντ λάτρευε τη Motown. Λάτρευε τις Supremes και τους Temptations.
Να τοι!
Θεοποιούσαμε τους καλλιτέχνες τότε.
Όχι μόνο η οικογένειά μας.
Όλη η γειτονιά πήγαινε να το δει αυτό.
Στην αρχή, όταν κατεβαίναμε στον Νότο,
η σκηνή χώριζε τους λευκούς από τους μαύρους.
Δεν κοιτιούνταν καν.
Έναν χρόνο μετά, βλέπαμε λευκούς με τις μαύρες κοπέλες τους.
Μαύρα αγόρια με λευκά κορίτσια χόρευαν και τραγουδούσαν.
Περνούσαν καλά όλοι μαζί. Ακούγοντας αυτήν τη μουσική.
Εκατομμύρια αμερικανικά σπίτια είδαν τους καλλιτέχνες μου
μαζί με τους καλύτερους λευκούς ποπ αστέρες της εποχής.
Αυτή ήταν μια συναρπαστική δεκαετία στην ιστορία της αμερικανικής μουσικής.
Τι είναι η σόουλ;
Είναι δύσκολο να οριστεί.
Είναι όταν όλοι κάνουν τα δικά τους.
Κι εσύ έκανες τα δικά σου για 22 χρόνια
σε αυτό το σπουδαίο σόου, Εντ.
Οπότε νομίζω ότι έχεις τη σόουλ μέσα σου.
-Σ' ευχαριστώ. -Ναι.
-Όλος ο κόσμος έβλεπε τον Εντ Σάλιβαν. -Ναι.
Κι εμείς πήγαμε εκεί, γιατί ξέραμε ότι ήταν το κατάλληλο σόου.
Είχε μόλις κυκλοφορήσει η πρώτη μας ηχογράφηση,
και θέλαμε την προβολή από ένα μεγάλο σόου για να απογειωθεί.
Έτσι, κάναμε πάρα πολλές πρόβες.
ΟΙ JACKSON FIVE ΣΤΟΝ ΕΝΤ ΣΑΛΙΒΑΝ
Πάντα κυνηγούσα την τελειότητα. Ήθελα να είναι τέλειο.
Ήθελα το τραγούδι να ακούγεται όπως στον δίσκο.
Πέντε αδέρφια από το Γκάρι της Ιντιάνα,
ηλικίας από δέκα έως 18 χρονών.
Είχα πολύ άγχος, γιατί έλεγα "Είν' η ευκαιρία μας. Πρέπει να σκίσουμε".
-Σφίγγεται το στομάχι σου. -Γίνεται κόμπος.
Ήταν στο χέρι μας να εκμεταλλευτούμε αυτήν την ευκαιρία.
Ένα εντυπωσιακό συγκρότημα. Υποδεχτείτε τους Jackson 5.
Μας απογείωσε.
Εκείνο το βράδυ, όλα τα παιδιά της χώρας ερωτεύτηκαν τους Jackson 5.
Το επόμενο πρωί, τα τηλέφωνα έσπασαν.
Κλαμπ από όλη τη χώρα ήθελαν να τους κλείσουν.
Ο μικρός Μάικλ Τζάκσον και τα αδέρφια του θεωρούνταν φαινόμενο.
Ελάτε εδώ.
Λοιπόν. Συγχαρητήρια.
Στις 7 Ιουλίου, αυτά τα πέντε αδέρφια θα ξεκινήσουν την περιοδεία τους
στο Μάντισον Σκουέρ Γκάρντεν,
και θα σπάσετε όλα τα ρεκόρ της χώρας.
-Χαίρομαι που ήρθατε. Ευχαριστώ. -Ευχαριστούμε.
Το σόου έκανε αυτό που ήθελα να κάνει η μουσική μας.
Να είναι για όλους.
Κατέρριψε όλα τα εμπόδια.
Ένωσε τους ανθρώπους.
Πόσο θα συνεχιστεί το σόου;
Δεν ξέρω. Το συζητούσαμε τις προάλλες.
Ήταν κομμάτι της ζωής μας.
Και της δικής μου ζωής. Μεγάλο, μάλιστα.
Και το απολαμβάνω πολύ.
Μ' αρέσουν οι άνθρωποι της σόου μπίζνες. Να είμαι μαζί τους. Περνάω καλά.
Ενόσω τραγουδούσες τόσο όμορφα,
σκεφτόμουν κάτι που μάλλον σκέφτονταν όλοι.
Ο κόσμος τώρα χρειάζεται την αλληλεγγύη που υπάρχει στη σόου μπίζνες.
-Συμφωνώ. -Καταλαβαίνεις;
Το γνωρίζουμε στη σόου μπίζνες εδώ και καιρό.
-Υπάρχει ήδη. -Ναι.
Θα ήταν υπέροχο να την αποκτήσει και ο κόσμος.
-Ένα θερμό χειροκρότημα. -Ευχαριστώ.
Είναι σημαντικό να βλέπουμε τη μεταμόρφωση των ΗΠΑ
μέσα από το πρίσμα της συμβολής του δρα Κινγκ,
της εξέγερσης των μαύρων, του κινήματος πολιτικών δικαιωμάτων.
Αλλά αυτό το κίνημα δεν θα κατάφερνε να διατηρηθεί
με αυτήν τη δυναμική που είχε
αν δεν το στήριζαν κάποιες διακριτικές δυνάμεις.
Μια τέτοια διακριτική δύναμη ήταν ο Εντ Σάλιβαν.
Αυτό σημαίνει ότι ο Εντ Σάλιβαν θα συνεχίσει το σόου
για όσο μπορεί;
Εγώ αυτό θα ήθελα.
Δεν ξέρω αν οι χορηγοί και τα κανάλια συμφωνήσουν.
Δεν ξέρω τι θα έκανα χωρίς αυτό. Αν δεν είχα να ανυπομονώ γι' αυτό.
Δεν υπάρχει κάτι άλλο που θα κάλυπτε αυτό το κενό;
Όχι.
Δεν ξέρω τι θα έκανα.
-Θα… -Θα τα είχα χαμένα.
Όταν έπεσαν τα νούμερά μας,
σκέφτηκα "Μάλλον φταίει ο καιρός".
Όταν πέσαμε στο 37,
ήξερα ότι δεν ήταν ο καιρός.
Χιλιάδες διαδηλωτές για την ειρήνη έκαναν πορεία στο Πεντάγωνο.
Υπόσχομαι να δράσω.
Η πρώτη διαστημική περιπέτεια ενηλίκων.
Ο χρόνος περνάει τόσο γρήγορα και βιαστικά,
που μετά βίας προλαβαίνεις να πάρεις μια ανάσα.
Πριν φύγεις, Έντι…
-"Δώσ' μου…" -Δώσ' μου ένα φιλάκι!
-Γεια σου! -Αντίο, Έντι!
ΤΗΛΕΟΠΤΙΚΟ ΑΝΤΙΟ ΣΤΟΝ ΕNT ΣΑΛΙΒΑΝ
Το φαινόμενο της εκπομπής μας αποδεικνύει ότι όντως γίνονται θαύματα.
Ένα χειροκρότημα και για τους δύο.
Νιώθω σαν ένας συνηθισμένος τύπος
που γνώρισε κάποιον διάσημο
και κάνει ένα πάρτι για τους φίλους του και λέει "Δείτε ποιος θα έρθει!"
Για πολύ καιρό, όλοι έρχονταν στα πάρτι.
-Περλ, έλα εδώ! -Εδώ είμαστε.
ΘΕΑΤΡΟ ΕΝΤ ΣΑΛΙΒΑΝ
Πέρασα πολύ όμορφα.
Έδωσα αγώνα για τα πιστεύω μου.
Και δεν έχω κανένα παράπονο.
Σας ευχαριστώ πολύ, κυρίες και κύριοι!
Καλό βράδυ!
ΓΙΑ 23 ΧΡΟΝΙΑ, Ο ΕΝΤ ΣΑΛΙΒΑΝ ΔΙΑΛΕΓΕ ΠΡΟΣΩΠΙΚΑ
ΟΛΟΥΣ ΤΟΥΣ ΚΑΛΕΣΜΕΝΟΥΣ ΤΟΥ ΣΟΟΥ ΤΟΥ,
ΠΑΝΩ ΑΠΟ 10.000 ΚΑΛΛΙΤΕΧΝΕΣ ΣΕ 1.100 ΕΠΕΙΣΟΔΙΑ.
ΤΟ 1971, ΤΟ "ED SULLIVAN SHOW" ΕΠΑΨΕ ΝΑ ΒΓΑΙΝΕΙ ΣΤΟΝ ΑΕΡΑ.
ΤΡΙΑ ΧΡΟΝΙΑ ΑΡΓΟΤΕΡΑ, Ο ΕΝΤ ΠΕΘΑΝΕ.
ΠΑΡΟΥΣΙΑΣΤΗΚΑΝ ΟΙ ΚΑΛΛΙΤΕΧΝΕΣ
ΡΕΪ ΤΣΑΡΛΣ & ΜΠΙΛΙ ΠΡΕΣΤΟΝ
ΤΖΑΚΙ ΓΟΥΙΛΣΟΝ
ΜΠΟ ΝΤΙΝΤΛΕΪ
ΤΟΝΙ ΧΑΡΠΕΡ
ΤΖΕΪΜΣ ΜΠΡΑΟΥΝ
ΑΪΚ & ΤΙΝΑ ΤΕΡΝΕΡ
ΓΚΛΑΝΤΙΣ ΝΑΪΤ & PIPS
ΧΑΡΙ ΜΠΕΛΑΦΟΝΤΕ
ΝΑΤ ΚΙΝΓΚ ΚΟΟΥΛ
ΤΟΝΙ ΜΑΡΤΙΝ & ΚΟΟΥΛ
ΕΛΒΙΣ ΠΡΙΣΛΕΪ
ΝΙΝΑ ΣΙΜΟΝ
ΜΑΧΕΛΙΑ ΤΖΑΚΣΟΝ
ΟΙ BEATLES
ΣΤΙΒΙ ΓΟΥΟΝΤΕΡ
ΟΙ JACKSON 5
ΟΙ SUPREMES
ΣΤΗ ΜΝΗΜΗ ΤΟΥ ΣΑΤΣΑ ΤΖΕΝΚΙΝΣ 1971-2025
Υποτιτλισμός: Μαρία Κούτσιανου